台州早春
作者：任翻
朝代：唐

paragraphs: 微雨夜來歇，江南春色回。
已驚時不住，還恐老相催。
人好千場醉，花無百日開。
豈堪滄海畔，爲客十年來。
（見《四庫珍本初集》本《天台前集》卷下）（按：《全唐詩續補遺》卷十六據《輿地紀勝》收此詩末二句。
《全唐詩》卷一四八收作劉長卿詩，題作《早春》，但詩中海畔爲客十年之意，與劉生平不合。
任翻在台州生活時間較長，應爲其所作。
）。